Die Afrikaanse Bybel (hier die 1933/1953-vertaling) kan ook op Java-georiënteerde selfone afgelaai word. m.bibles.co.za
Die Bybel is die heilige boek van die Christelike en Joodse geloof. Die Joodse Bybel of Tenach het 39 dele en vertel die verhaal van God se verhouding met die Joodse mense in antieke tye. Dié 39 dele is ook deel van die Christelike Bybel en word die Ou Testament genoem. Die Christelike Bybel het nog 27 dele, wat die Nuwe Testament genoem word. Daarin word die verhaal van Jesus vertel.
Die woord 'Bybel' stam van die Griekse woord βιβλια biblia (boeke), wat 'n meervoud is van βιβλιον biblion (wat oorspronklik papirus beteken en later gebruik is as aanduiding van papier, geskrif, boek(rol)). Die Bybel bevat drie verskillende versamelings boeke:
Met 'n geraamde verkope van meer as 5 miljard kopieë word die Bybel algemeen as die topverkoper boek van alle tye beskou. Na raming word 100 miljoen Bybels jaarliks verkoop. Dit is uniek in baie opsigte, waarvan vertaling en skrywers net 'n paar is. Dit het ook 'n groot invloed op letterkunde en die geskiedenis, veral in die Weste, uitgeoefen.
Terme Bybel en Heilige SkrifWysig
Inhoud van die BybelWysig
Hier volg 'n paar feite oor die struktuur van die Bybel:
Boeke 39 27 66
Hoofstukke 1189 929 260
Verse 23 200 7 950 31 150
Woorde 622 000 184 600 806 600
Letters - - 3 116 480
Let wel, die aantal verse, woorde en letters hierbo verskil van verskillende vertalings. Hierdie is om slegs 'n aanduiding te gee van die grootte van die Bybel.
Die hoofartikel vir hierdie afdeling is: Ou Testament.
Die hoofartikel vir hierdie afdeling is: Apokriewe boeke.
Die hoofartikel vir hierdie afdeling is: Nuwe Testament.
Openbaring (Die openbaring aan Johannes)
Adviseurs van die Afrikaanse Bybelvertaling, 1933. Boonste ry: di. J.P.H. Steyn, C.F. Kies, G.D. Malan, W.J.W. Naudé, A.S.E. Yssel, W. de Vos. Middel: Di. C.W.M. du Toit (Totius se broer), H.J. Otto, proff. J.A. du Plessis, C.J.H. de Wet, dr. H.D. van Broekhuizen, di. Dirk Postma, P.J.J. Boshoff en H.J. Pienaar. Voor: prof. B.B. Keet, Totius, ds. J.D. Kestell, proff. E.E. van Rooyen en H.C.M. Fourie. Hulle het amptelik bekendgestaan as die Kommissie vir Afrikaanse Bybelvertalers. Dié foto is in Bloemfontein geneem.
Die eerste volledige bybelboek in Afrikaans was die Evangelie volgens Markus soos deur C.P. Hoogenhout vertaal. Hierdie vertaling is nooit gepubliseer nie, maar die manuskrip is in die Nasionale Biblioteek van Suid-Afrika in Kaapstad beskikbaar.
Die eerste Afrikaanse vertaling (bekend as die "ou" vertaling) van die Bybel het in 1933 verskyn. Die vertaalwerk is deur prof. J.D. du Toit, prof. E.E. van Rooyen, prof. J.D. Kestell, dr. S.P.E Boshoff, dr. H.C.M. Fourie en prof B.B. Keet behartig. 'n Hersiene uitgawe daarvan het in 1953 verskyn sodat die "ou vertaling" ook bekendstaan as die 1933/'53-vertaling.
Die nuwe vertaling van die Bybel het in 1983 verskyn en word deur die Bybelgenootskap van Suid-Afrika gepubliseer. Die eindredaksie van hierdie vertaling was prof. E.P. Groenewald, J.P. Oberholzer, A.H. Van Zyl, P. A. Verhoef, J.L. Helberg en W. Kempen.
Die eerste Afrikaanse Bybel vir Dowes is in 2008 deur die Bybelgenootskap van Suid-Afrika gepubliseer.
↑ “Best selling book of non-fiction”. Guinness World Records. URL besoek op 9 Desember 2015.
↑ “How We Got the Best-Selling Book of All Time”. The Wall Street Journal. URL besoek op 9 Desember 2015.
↑ "The battle of the books". The Economist. 22 Desember 2007.
↑ Die finansiële onderbou van die Bybelgenootskap van Suid-Afrika, Universiteit van Pretoria, besoek op 27 Mei 20017
↑ Kyk How many chapters, verses, and words are in the Bible?
↑ Afrikaanse bybelvertaling, besoek op 30 Mei 2010.
Wikimedia Commons het meer media in die kategorie Bybel.
Wikiwoordeboek het 'n inskrywing vir Bybel.
Ontsluit van "https://af.wikipedia.org/w/index.php?title=Bybel&oldid=1965967"
Last edited on 24 Maart 2019, at 17:15